polyglot-tagger/wikipedia-language-snippets-filtered huggingface dataset:
ఆయన తన భార్య విద్యతో కలసి చెన్నుపాటి, విద్య జగదీశ్ ఎండోమెంట్ టు సపోర్ట్ స్టూడెంట్స్ అండ్ రీసెర్చర్స్ ఫ్రమ్‌ డెవలపింగ్ కంట్రీస్ ను ప్రారంభించారు. ఈ సంస్థ ద్వారా ఆస్ట్రేలియన్ నేషనల్ యూనివర్శిటీ రీసెర్చ్ స్కూల్ ఆఫ్ ఫిజిక్స్ అండ్ ఇంజనీరింగ్ సందర్శించే విద్యార్థులు, పరిశోధకులకు చేయూత అందిస్తారు.
ఇతడు సాహిత్య, సాహిత్యేతర, చారిత్రక, విద్యావిషయక, సామాజిక విషయాలపై అనేక వ్యాసాలు, సంపాదక లేఖలు దాదాపు అన్ని దిన, వార, మాసపత్రికలలో ప్రకటించాడు. అనేక అంశాలపై రేడియో ప్రసంగాలు చేశాడు. ఎన్నో బాలగేయాలను వ్రాశాడు.
ఈ నిర్మల్ నాకాశి కుటుంబాల నుండి ఒక కళాకారుని కుతుంబం ఈ చిత్రకళలో వివిధ శైలులను చేర్చి నిర్మల్ చిత్రాల ఖ్యాతిని పెంచారు. నిర్మల్ కళాకారులు కర్ణాటక నుండి ఈ ప్రాంతానికి వచ్చారు. కొయ్యబొమ్మలు, చిత్రాలను ఆద్భుతంగా తయారుచేసి ఆ ప్రాంతనామాన్ని చరిత్రలో నిలిపారు. కొయ్యబొమ్మల తయారీ నకాశీ కుటుంబాల ద్వరా తయారవుతున్నాయి. కానీ చిత్రకళ మాత్రం బ్రహ్మరౌతు పద్మారావు ద్వారా సంప్రదాయాన్ని కొనసాగిస్తున్నారు. ఈ చిత్రాలను డ్యూకో రంగులనుపయోగించి చెక్కతో చేసిన చట్రాలపై వేస్తారు. ఈ చట్రాల పరిమాణం 1.6 అడుగులు 1 అడుగు ఉంటాయి. ఈ చిత్రాలు బహుమతులుగా ఎక్కువగా ఉపయోగిస్తుంటారు. ఈ చిత్రాలలో గీతోపదేశం, కృష్ణుడు, మీరాబాయి వంటి ఇతిహాసాలు, చేపలవాడు వలతో ఉన్నట్లు ఉన్నవి ఉంటాయి. అచట 150 వివిధ రకాల శైలులతో చిత్రాలు లభ్యమవుతాయి.
ఈ చిత్రాలు సహజంగా వివిధ రంగులతో ఉండి చూడడానికి ఆకర్షణీయంగా ఉంటాయి. ఈ చిత్రాలను చెట్ల రసాల్ని, పువ్వులనుండి తీసిన రంగులను వాడుకొని కళాకారులు వేస్తారు. వర్ణచిత్రాల్ని కొత్త అందాల్లో సజీవ రీతుల్లో చిత్రించగల నేర్పుగలవారు నిర్మల్ కళాకారులు.
1948లో పద్మారావు తండ్రి గారైన రాజేష్, బూసాని రాములు కలసి "నిర్మల్ ఇండస్ట్రీస్"ను హైదరాబాదు నగరంలోని ఖైరతాబాదు ప్రాంతంలో నెలకొల్పారు. ఈ సంస్థలో ఉత్పత్తి చేయుటయే కాకుండా నకాశి కళాకారులు తయారుచేసిన బొమ్మలు, చిత్రాలను విక్రయిస్తారు.
నిర్మల్ చిత్రాలు తెలంగాణ రాష్ట్రంలోని ఆదిలాబాదు జిల్లా నందుగల నిర్మల్ పట్టణంలో తయారవుతున్న హస్తకళ. ఈ చిత్రాలు బంగారు రంగులతో కూడుకొని ఉంటాయి
కదిలే మెట్లు సెకనకు సుమారు 0.3 నుండి 0.6 మీటర్ల స్థిరవేగంతో ఏసి విద్యుత్ శక్తితో నడుస్తాయి. నేలకు 30 డిగ్రీల కోణంలో వాలి, సుమారు 18 మీటర్ల ఎత్తు తీసుకెళ్తుంది. కదిలే మెట్లలో మూడురకాల ఆకృతీకరణలు చూడవచ్చు:
సమాంతర: ఎగువ దిగువ దారులు ప్రక్కప్రక్కన అమర్చి ఉంటాయి. కొన్నిసార్లు రెంటి మధ్యలో కాస్త ఖాళీస్థలం ఉండవచ్చు. సాధారణంగా ఈ రకమే అధికసంఖ్యలో కనబడతాయి.
కత్తెర-పోలి: ఎగువదారి వెళ్ళే మెట్లను అలాగే దిగువదారి మెట్లను ఒకదానిపై మరొకటి పేర్చి, విస్తరించే స్థలాన్ని తగ్గిస్తారు. ఇరుకు స్థలాలలో వీటిని వాడుతారు.
వాడుకరుల భద్రత కొఱకు కదులుతున్న అడుగుల సమకాలికంగా చేతుల పెట్టుకోవటానికి కదిలే చేపట్టాలు కూడా ఉండవలిసిన అవసరం ఉంది. కదిలే మెట్లు శాశ్వతంగా ఒకే దిక్కున వెళ్ళేవిధంగా, లేదా సిబ్బంది నియంత్రించే విధంగా రూపొందించవచ్చు.
కదిలే మెట్ల రూపకల్పనకు స్థానిక రద్దీ, శారిరిక సదుపాయం, సౌందర్య ప్రాధాన్యతలు వంటి అంశాలు ప్రభావితం చేస్తాయి. ముందుగా, విస్తరించవలసిన నిలువు, అడ్డ దూరం వంటి భౌతిక కారకాలు పరిగణనతో కదిలే మెట్ల పొడువు, వెడల్పు నిర్ణయించబడతాయి. భవన నిర్మాణం భారీ భాగాలకు మద్దతు కల్పించి ఉండాలి. ప్రజానీకం సులువుగా కనుగొనే ప్రదేశంలో ఉండాలి. ఎగువ దిగువ దారులు తగిన దూరంలో ఉండి, తేలిక జనప్రవాహం వీలుచేయాలి. ట్రాఫిక్ నమూనాలను కూడా ఊహించాల్సియుంది. కొన్ని భవనాలు, ఒక అంతస్తు నుండి మరొకదానికి ప్రజలను తరలించడమే లక్ష్యం కావచ్చు, కానీ ఇతర భవనాలకు మరిన్ని నిర్దిష్ట అవసరాలు ఉండవచ్చు. వికలాంగుల, వీలుకుర్చీ అవసరాలను విస్మరించరాదు.
కదిలే మెట్లు అనునది కట్టడాలలో అంతస్థుల మధ్య జనుల పయనం వీలుచేసే ఒక కన్వేయర్ రవాణా పరికరం. దీనిలో వేరువేరు మెట్లు పట్టాలమీదుగా పైకి, క్రిందకి వెళ్ళు విధంగా గొలుసుతో కట్టబడి ఉంటాయి. పట్టాలు మెట్టు సమతలానికి సహకరిస్తాయి. సాధారణంగా ఒక మోటారుతో గొలుసు నడపబడుతుంది. లిఫ్టు అవకాశం లేని చోట పాదచార రవాణా కదిలేందుకు కదిలే మెట్లను వాడుతారు. ప్రధానంగా దీనిని వాడే ప్రాంతాలు ప్రభుత్వ భవానాలు, విమానాశ్రయాలు, షాపింగ్ మాల్లు, హోటల్లు, రైలు నిలయాలు మొదలైనవి.
వీటికి ప్రజలను ఎక్కువ సంఖ్యలో తరలించగలిగే సామర్థ్యం ఉంది. సాధారణ మెట్లు ఆక్రమించే స్థలాన్నే ఇవీ తీసుకుంటాయి. వేచి ఉండవలసిన ఘడియలు కూడా రావు . వెలుపలి వాడుకకు వాతావరణ నిరోదితం చేయవచ్చు. మిగిలిన రవాణా పరికారాలకు విరుద్ధంగా, పనిచేయనప్పటికీ కదిలే మెట్లు మామూల మెట్లులాగ ఉపయోగపడతాయి.
బేరియం పెరాక్సైడ్ ఘన స్థితిలో ఉండును. నిర్జల రూపాలలో లభ్యం.నిర్జల బేరియం పెరాక్సైడ్ బూడిద– తెలుపు రంగులో ఉండగా, నార్ధ్ర బేరియం పెరాక్సైడ్ వర్ణ రహితంగా కన్పిస్తుంది.నిర్జల బేరియం పెరాక్సైడ్ యొక్క సాంద్రత 5.68 గ్రాములు/సెం/మీ3. ఆక్టాహైడ్రేట్ బేరియం పెరాక్సైడ్ సాంద్రత 2.292 గ్రాములు/సెం.మీ3. నిర్జల బేరియం పెరాక్సైడ్ యొక్క అణుభారం 169.33 గ్రాములు/మోల్ కాగా ఆక్టాహైడ్రేట్ బేరియం పెరాక్సైడ్ యొక్క అణుభారం
బేరియం పెరాక్సైడ్ ఒక రసాయన సంమ్మేళన పదార్థం. బేరియం, ఆక్సిజన్ మూలకాల పరమాణువు ల సమ్మేళనం వలన బేరియం పెరాక్సైడ్ ఏర్పడినది.ఇది ఒక ఆకర్బన సంయోగ పదార్థం. ఒక పరమాణువు బేరియంతో రెండు ఆక్సిజన్ పరమాణువులు సంయోగం వలన బేరియం పెరాక్సైడ్ అణువు ఏర్పడును.ఈ సమ్మేళన పదార్థం యొక్క రసాయన ఫార్ములా 2.శాస్త్రవేత్తలచే కనుగొనబడిన ఆకర్బన పెరాక్సైడులలో బేరియం పెరాక్సైడ్ మొదటిది.బేరియం పెరాక్సైడ్ ఒక ఆక్సీకరణి, మండించిన పచ్చని రంగుతో వెలుగులుప్రసరించును.అందుచేత ఈ సమ్మేళన పదార్థాన్ని బాణసంచా తయారీలో ఉపయోగిస్తారు. హైడ్రోజన్ పెరాక్సైడ్ తయారీలో బేరియం పెరాక్సైడ్ పుర్వగామి గా పనిచేయును.
బేరియం ఆక్సైడ్ సమ్మేళనం, ఆక్సిజన్ తో ప్రతివర్తక్రియ వలన బేరియం పెరాక్సైడ్ ఉత్పత్తి అగును.ఈ పరివర్త చర్య 500వద్ద జరగడం వలన బేరియం ఆక్సైడ్ ఏర్పడును.బేరియం పెరాక్సైడ్ 820వద్ద పరివర్త చర్య జరపడం వలన ఆక్సిజన్ విడుదల అగును.
ఈ పరివర్తచర్య విధానం ఒకప్పటి, ఇప్పటిలో వాడుకలేని వాతావరణం నుండి ఆక్సిజన్‌ను వేరు చెయ్యు బ్రిన్ ప్రక్రియ ఆధారంగా ఈ పరివర్తచర్య విధానాన్ని కనుగొనడం జరిగింది. మిగతా ఆక్సైడులు 2మరియు లు ఇదే విధంగా ప్రవర్తించును.
ప్రస్తుతం వాడుకలో లేని మరొక ఉత్పత్తి విధానంళొ బేరియం పెరాక్సైడ్ సల్ఫ్యూరిక్ ఆమ్లంతో చర్య జరిపించి హైడ్రోజన్ పెరాక్సైడును ఉత్పత్తి చేసేవారు
బేరియం పెరాక్సైడ్ అణువులో ఒక పరమాణువు బేరియం, రెండు పరమాణువుల ఆక్సిజన్ ల సంయోగం చెందియుండును.ఘన బేరియం అణువుసౌష్టవం, కాల్షియం కార్బైడ్ అణుసౌష్టావానికి సమరూపము .చతుర్కోణ అణునిర్మాణం కలిగి ఉంది.
కిలారి ఆనంద పాల్ భారతదేశంలోని ఆంధ్రప్రదేశ్ రాష్టంలో విశాఖ జిల్లా చిట్టివలస అనీ గ్రామంలో బర్నదాస్, సంతోసమ్మ దంపతులకు 1963 సెప్టెంబరు 25న జన్మించాడు. ఇతని తల్లిదండ్రులు మొదట హిందూ మతానికి చెందినవారు. తరువాత 1966లో క్రైస్తవ మతంలోకి మారారు. పాల్ మార్చి 1971లో తన ఎనిమిదవ యేట క్రైస్తవ మతంలోకి మారాడు. క్రైస్తవ మతంలో అతను ఇవాంజెలిస్టు ఫాదర్ గా తన ప్రస్థానాన్ని ప్రారంభించాడు. తన ప్రస్థానంలో భారతదేశంలోని అనేక గ్రామాలలో సువార్త లను ప్రబోధించాడు. తన 19వ యేట అతను పూర్తి స్థాయి క్రిస్టియన్ మినిస్ట్రీ లో చేరాడు.
కిలారి ఆనంద్ పాల్ ఒక క్రైస్తవ మత ప్రచారకుడు, రాజకీయ నాయకుడు, అమెరికాలో ఉన్న ప్రవాస భారతీయుడు, మత ప్రచారకుడు, శాంతి దూత, మానవతావాది. అతను యు.ఎస్ లో గల గ్లోబల్ పీస్ ఇనిషియేటివ్ , గోస్పెల్ టు ద అన్ రీచ్‌డ్ మిలియన్స్ సంస్థల వ్యవస్థాపకుడు. అతను ఛారిటీ సిటీ తో పాటు అనేక అనాధ శరణాలయాలను హైదరాబాదులో నిర్వహిస్తున్నాడు. అతను అమెరికా సంయుక్త రాష్ట్రాలు లోని టెక్సాస్లో ఇతడి నివసిస్తుంటాడు. భారత దేశానికి వచ్చినప్పుడు. హైదరాబాదులో సాధారణంగా బస చేస్తాడు.
పాల్ సోదరుని హత్య చేసిన కేసులో నిందితుడుగా ఉన్న పాల్ అనుచరుడైన కోటేశ్వరరావును అపహరించి హత్య చేయాలన్న కుట్ర చేసారనే అభియోగంపై పాల్‌ను 2012 మే 21న ప్రకాశం జిల్లా పోలీసులు అరెస్టు చేసారు.
డాక్టర్‌ కె.ఏ.పాల్‌ మంచి వక్త, తెలుగు, ఆంగ్లభాషలో అనర్గళంగా మాట్లాడగలడు. తెలుగు రాష్ట్రానికి చెందిన పాల్‌ ప్రపంచంలో గొప్ప పేరును సంపాదించాడు. పాల్‌ ప్రపంచవ్యాప్తంగా ఎంతో మందికి పరిచయం.
ఆయన 10+2 పూర్తి చేసాడు. అతను కెనడా లోని స్వాన్ రివర్, మానిటోబా లోని లివింగ్ వర్డ్ బైబిల్ కళాశాల నుండి గౌరవ డిగ్రీని పొందాడు.
అతని భార్య మేరీ కిలారి. అతనికి ముగ్గురు పిల్లలు ఉన్నారు. అతని తల్లి 2019 ఫిబ్రవరి 12న విశాఖపట్నంలో చికిత్స పొందుతూ మరణించింది.
ఇతడు అనంతపురం జిల్లా, పెద్దపప్పూరు మండలం, చీమలవాగుపల్లిలో 1917, అక్టోబర్ 8వ తేదీన వి.కె.రంగప్ప, వి.కె.రంగమ్మ దంపతులకు జన్మించాడు. చీమలవాగుపల్లిలో ప్రాథమిక విద్య పూర్తి అయిన తర్వాత ఇతడూ తాడిపత్రి హైస్కూలులో సెకండ్ ఫారమ్‌ వరకు చదివాడు. తరువాత గుత్తిలోని లండన్ మిషన్ హైస్కూలులో ఎస్.ఎస్.ఎల్.సి వరకు చదివాడు. వల్లూరు రామారావు అనే ఆయన ప్రేరేపణతో స్వాతంత్ర్యం కోసం పోరాడే కాంగ్రెస్ రాజకీయాలవైపు ఆకర్షితుడైనాడు. 1937లో జరిగిన మద్రాసు శాసనసభ ఎన్నికలలో కాంగ్రెస్ అభ్యర్థి తరఫున గ్రామాలు తిరిగి ప్రచారం చేశాడు. తమ సామాజిక వర్గం నుండి, బంధువుల నుండి జస్టిస్ పార్టీని బలపరచాలని వత్తిడి వచ్చినా స్వతంత్రం కోసం పోరాడే కాంగ్రెస్ కే ప్రచారం చేశాడు.
అతి సాధారణంగా లభ్యమగు అల్యూమినియం బ్రోమైడ్ రూపం డైఅల్యూమినియం హెక్సాబ్రోమైడ్ రూపం. ఇది సాధారణ ప్రమాణస్థితిలో రంగులేని ఘనపదార్థం . ఇనుపలోహ సంబంధిత మలినాలున్న అల్యూమినియం బ్రోమైడ్ పసుపు లేదా ఎరుపు-బ్రౌన్ మిశ్రమవర్ణాన్ని కలిగిఉండును. హైడ్రోబ్రోమిన్ తో అల్యూమినియం చర్యవలన అల్యూమినియం బ్రోమైడ్ ఏర్పడును.
ప్రత్యామ్నాయముగా నేరుగా అల్యూమినియాన్ని బ్రోమినేసన్ /బ్రోమినీకరణ చెయ్యడం వలన కూడా అల్యూమినియం బ్రోమైడ్‌ను ఉత్పత్తి చెయ్యవచ్చును.
డై అల్యూమినియం హెక్సాబ్రోమైడ్ సులభంగా విడిపోయి లేవిస్ ఆమ్లం అల్యూమినియం ట్రైబ్రోమైడును ఏర్పరచును. అల్యూమినియం బ్రోమైడ్ నీటితో జలవిశ్లేషణ వలన హైడ్రోబ్రోమిన్ , -- సాముహ సమ్మేళనంలను ఏర్పరచును. నీటికన్న తక్కువ చర్యాశీలతగా అయినప్పటికీ ఆల్కహాల్, కార్బోక్సిలిక్ ఆమ్లాలతో అల్యూమినియం బ్రోమైడ్ రసాయనచర్యలో పాల్గొనును. సాధారణ లేవిస్‌క్షారాలతో డైఅల్యూమినియం హెక్సాబ్రోమైడ్ వంటివి ఏర్పడును.
ఘనస్థితిలోను, నాన్ కోఅర్డీనేటింగు ద్రావణులల్లో , ద్రవీకరణస్థితిలో అల్యూమినియం ట్రైబ్రోమైడ్ నిజానికి డైఅల్యూమినియం హెక్సాబ్రోమైడ్ రూపంలో ఉండును, ఈ స్థితిలో దీని అణుఫార్ములా 26. అల్యూమినియం బ్రోమైడ్ను ఇగిర్చినపుడు/బాష్పీకరించినపుడు, వాయుస్థితిలో కుడా పైలక్షణాలనే కలిగిఉండును. అధిక ఉష్ణోగ్రత వద్ద వాయుఅణువులు ఏకాంగ రూపం గా విడిపోవును.
డై అల్యూమినియం హెక్సాబ్రోమైడ్ చతుర్భుజాకారంగా రెండు అల్యూమినియం టెట్రాబ్రోమైడ్ లను కలిగి రెండు ఒకేఅంచును ఉమ్మడిగా పంచుకొని ఉండును. కేవల వాయుస్థితిలో ఉండు ఏకాంగ రూపం అల్యూమినియం బ్రోమైడ్ త్రికోణసమతల సౌష్టవాన్ని కలిగిఉండును. అల్యూమినియం యొక్క పరమాణు హైబ్రిడేసన్^ను 2గా వర్ణిస్తారు. బ్రోమిన్ -అల్యూమినియం- బ్రోమిన్ బంధకోణం 120.
అల్యూమినియం బ్రోమైడ్ ఒకరసాయన సంయోగపదార్థం. అల్యూమినియం బ్రోమైడ్‌ ఒక అకర్బన రసాయన సమ్మేళనపదార్థం. ఈ సంయోగపదార్థం ఎంపిరికల్ ఫార్ములా . ఇక్కడ అనునది 3, లేదా 6 కావొచ్చును. ఉదాహరణకు 3, 26 కావొచ్చును. అల్యూమినియం, బ్రోమిన్ మూలకాల సంయోగము వలన ఈ సంయోగపదార్థం ఏర్పడినది. ఈ స్పెసిసిన్ లో అల్యూమినియం ట్రైబ్రోమైడ్‌ను అల్యూమినియం బ్రోమైడ్ అని వ్యవహరిస్తారు. ఈ రసాయన సమ్మెళనశ్రేణిలో అత్యధికఉషోగ్రత వద్ద అల్యూమినియం లోహంతో హైడ్రోబ్రోమిన్ చర్యవలన అల్యూమినియం బ్రోమైడ్ ఏర్పడును. గది ఉష్ణోగ్రతవద్ద అల్యూమినియం బ్రోమైడ్ డిస్‌ప్రోపోర్సేనేట్ చెందును.అనగా ఏకకాలంలో ఆక్సీకరణ, క్షయికరణపొంది రెండు భిన్నమైన పదార్థాలుగా ఏర్పడును.
శుద్ధమైన సంయోగపదార్థం తెల్లగా ఉండును. ఇనుపధాతు సంబంధిత మలినాలున్న పదార్థం పాలిపోయిన పసుపు రంగు స్పటికాలుగా ఉండును. ఘాటైన వాసన కల్గిఉన్నది. అల్యూమినియం బ్రోమైడ్ అణుభారం 266.69 గ్రాములు/మోల్. సాధారణంగా 25 వద్ద అల్యూమినియం బ్రోమైడ్ సాంద్రత 3.205 గ్రాములు/సెం.మీ3. అల్యూమినియం బ్రోమైడ్ సంయోగ పదార్థం ద్రవీభవన స్థానం 97.8 . అలాగే అల్యూమినియం బ్రోమైడ్ బాష్పీభవన స్థానం 265 .
కార్బన్ టెట్రాక్లోరైడ్ తో 100 వద్ద అల్యూమినియం బ్రోమైడ్ రసాయనచర్య ఫలితంగా కార్బన్ టెట్రాబ్రోమైడ్ ఏర్పడును.
ఫాస్‌జీన్తో అల్యూమినియం బ్రోమైడ్ రసాయనచర్య వలన కార్బోనైల్ బ్రోమైడ్, అల్యూమినియం క్లోరోబ్రోమైడ్ ఏర్పడును.
ఫ్రైడేల్-క్రాఫ్ట్స్ ఆల్కిలేసను చర్య లో నిర్జల అల్యూమినియం బ్రోమైడ్‌ను ఉత్ప్రేరకంగా ఉపయోగిస్తారు.అల్యూమినియం బ్రోమైడ్ యొక్క ఉత్ప్రేరకచర్య నిర్జల అల్యూమినియం క్లోరైడ్ చర్యాగుణాన్ని పోలిక కల్గిఉండును.
46 నిమిషాల ప్రదక్షిణ కాలం పట్టు కక్ష్యలో, 611 కిలోమీటర్ల అపోజీ , 568 కిలోమీటర్ల పెరిజీ ఎత్తులో, 50.6 డిగ్రీల ఏటవాలులో ఉండే కక్ష్యలో ఆర్యభట్ట ఉపగ్రహాన్ని ప్రవేశపెట్టారు. ఈ ఉపగ్రహ ప్రయోగ ఉద్దేశం ఎక్సు కిరణాల అధ్యయనం , భౌతిక, రసాయనిక విధానాధ్యయనం , సూర్య సంబంధిత విజ్ఞాన అధ్యాయనం. ఈ ఉపగ్రహం 1.5 మీటర్ల వ్యాసంతో, 26 పార్శాలు కలిగి ఉంటుంది. ఉపగ్రహపు పైని, క్రింది భాగాలు మినహాయించి అన్ని పార్శాల మీద సౌర ఫలకాలు అమర్చారు. ప్రయోగించిన నాలుగు రోజుల తరువాత, 60 ప్రదక్షణలు పూర్తయిన తరువాత, ఉపగ్రహంలో విద్యుదుత్పత్తిలో లోపం వలన, ఇది పనిచెయ్యడం మానివేసింది. సోవియట్ యూనియన్ మీడియా వార్తల ప్రకారం ఈ ఉపగ్రహం అటు తరువాత కూడా కొంతకాలం వరకు పనిచేసి సమాచారాన్ని పంపినట్లు తెలుస్తున్నది. ఈ ఉపగ్రహం తిరిగి 1992 ఫిబ్రవరి 11 న భూవాతావరణంలో ప్రవేశించింది.
1975 సంవత్సరం నాటికి భారతదేశానికి ఉపగ్రహాలను అంతరిక్షంలోకి ప్రవేశపెట్టే సాంకేతిక విజ్ఞానం అందుబాటులో లేదు.అందువలన అప్పటికి భారతదేశానికి మిత్రదేశమైన సోవియట్ యూనియన్ సహకారంతో వారి దేశంలోని అతరిక్ష ప్రయోగ కేంద్రం నుండి ఆర్యభట్ట ఉపగ్రహాన్ని ప్రయోగించారు. అంతరిక్ష విజ్ఞానంలో పరిణతి, అభివృద్ధి సాంధించటం కోసం, ఆర్యభట్ట ఉపగ్రహాన్ని భారతీయ అంతరిక్ష పరిశోధనా సంస్థ తయారు చేసింది. ఆర్యభట్ట ఉపగ్రహాన్ని సోవియట్ యూనియన్ లోని కాపుస్తిన్న్ యార్ లోని అంతరిక్ష వాహన ప్రయోగ కేంద్రం నుండి కాస్మోస్ -3 అనే ఉపగ్రహ వాహక రాకెట్ సహాయంతో 1975 ఏప్రిల్ 19 న విజయవంతంగా కక్ష్యలో ప్రవేశపెట్టారు.
ఈ ఉపగ్రహ ప్రయోగం నిమిత్తమై ఇండియా, సోవియట్ యూనియన్ మధ్య యు ఆర్ రావు సారథ్యంలో 1972 లో అంగీకారం కుదిరింది. ఉపగ్రహం ప్రయోగించినందుకు ప్రతి ఫలంగా సోవియట్ యూనియన్ భారత రేవుల నుండి, ఓడల నుండి లాచింగ్ వాహనాల జాడలు పట్టుటకు వారికి భారతదేశం అనుమతి ఇచ్చింది
ఆర్యభట్ట భారతదేశం తయారుచేసిన మొట్టమొదటి కృత్రిమ ఉపగ్రహం. ప్రాచీన భారత ఖగోళశాస్త్రవేత్త, గణితశాస్త్రజ్ఞుడు, జ్యోతిష్కుడూ అయిన ఆర్యభట్ట జ్ఞాపకార్థం ఈ ఉపగ్రహానికి ఆర్యభట్ట అని నామకరణం చేసారు.
చోళరాజుల నాటి శిల్పకళ దేవాలయం మండల స్తంభాలపై దర్శనమిస్తుంది. రంగ మండపంలోని నాలుగు స్తంభాలపై భారత, భాగవత, రామాయణ గాథలు మనోహరంగా చెక్కి ఉన్నాయి. ఇక్కడి శిల్పశైలి హనుమకొండలోని వేయి స్తంభాలగుడి శిల్పకళను పోలి ఉంటుంది. గర్భాలయం, అంతరాళాల చుట్టూ ప్రదక్షిణ చేయడానికి పది స్తంభాలతో ప్రదక్షిణా పథం ఏర్పరిచారు. పదహారు స్తంభాలతో గర్భాలయాన్ని అప్పటి శిల్పులు మనోహరంగామలిచారు.
గర్భగుడి ముందు ఉన్న రంగ మండపంలో నాలుగు రాతి స్తంభాలు ఉన్నాయి. వాటి పై శ్రీ మధ్బాగవతము, శ్రీమన్నారాయణ అవతారము, శ్రీ మహాభారతం, శ్రీమద్ రామాయణం గాథలను అద్భుతంగా చెక్కబడి ఉన్నాయి. ఇవి నాటి శిల్పకళా నైపుణ్యాన్ని తెలియజేస్తుంది. మహాభారతం ఘట్టాలైనా కర్ణ, అర్జునుల యుద్ధం, పాచికలాట, అశ్వమేధయాగం, గదాయుద్ధం అత్యంత రమణీయంగా ఉంటాయి. రామాయణం లోని రసవత్త ఘట్టాలైన మాయ లేడిని వేటాడటం, వాలీ సుగ్రీవుల యుద్ధం, రామ రావణ యుద్ధం, కైలాసగిరిని ఎత్తటం వంటి శిల్పాలు చూపరులను కనువిందు చేస్తాయి.శ్రీ మధ్బాగవతము ఘట్టాలైన గణపతి గజాసురడి యద్ధం, త్రిపుర సంహారం, సాగర మథనం, దేవతా కూటమి, ఏనుగుల అభిషేకాలు వంటి శిల్పాలు అందరిని ఆచ్చర్యచకితులని చేస్తాయి. శ్రీమన్నారాయణ ఘట్టాలైన గోవర్థనగిరి, దశావతారాలు అత్యంత సుందర మనోహరంగా దర్శన మిస్తాయి. ఈ శిల్పకళా నైపుణ్యం చోళ శిల్పకళను పోలివుంటుంది. వీటిని చోళ శిల్పములు అనికూడా అంటారు.
ఈ దేవాలయం సా.శ. 1113 లో శైవ దేవాలయంగా నిర్మించబడింది. ఈ దేవాలయం బ్రహ్మనాయుడు కాలంలో వైష్ణవ దేవాలయంగా మార్చబడింది. దీనికి ప్రధాన కారణం అనేక మంది హిందువులు వైష్ణవ, శైవ మతములను విడిచి పెట్టి బౌద్ధ మతంలో చేరుతుండేవారు. ప్రజలు ఈ మత మార్పిడులను అర్థం చేసుకొనుటలో వివాదాలు ఎదుర్కొండేవారు. ఈ సమయంలో ఆదిశంకరాచార్యులు అద్వైత మతాన్ని ప్రవేశపెట్టాడు. దీని ప్రకారం దేవుడు ఒక్కడే, దేవుడు నీలోనే ఉన్నాడు అనే భావన ప్రబలినది. ఈ భావనల తరువాత హిందూ మతం నుండి బౌద్ధమతానికి వెళ్ళిపోయిన వారు తిరిగి హిందూ మతంలోనికి చేరి భౌద్ధ మతం భారత దేశంలో అంతరించిపోయింది.
శ్రీ లక్ష్మీ చెన్నకేశవస్వామి దేవాలయం ఆలయంలో ప్రధాన దేవతా మూర్తులు చెన్నకేశవ స్వామి, శ్రీ లక్ష్మీ అమ్మవారు. ఇది సుమారు 13 వ శతాబ్దంలో నిర్మించబడింది. ఈ దేవాలయ ప్రధాన ద్వారం వద్ద ధ్వజస్తంభం దీనిపై స్వామి విగ్రహం చెక్క, కంచుతో చేయబడి ఉంది. దేవాలయ గాలిగోపురం ముందు ధ్వజస్తంభం ప్రక్కన బ్రహ్మొత్సవాల సమయం స్వామి వారి కళ్యాణానికి వినియోగించే కళ్యాణమండపం ఉంది. ప్రధాన దేవాలయం ముందు బలిపీఠం ఉంది. దీనిపక్కన దక్షణంలో కప్పక స్తంభం, ఉత్తరంన గిలకల బావి ఉన్నాయి. గర్భగుడి ముందు రంగ మండపంలో నాలుగు రాతి స్తంభాలు ఉన్నాయి. వాటి పై శ్రీ మధ్బాగవతము, శ్రీమన్నారాయణ అవతారము, శ్రీ మహాభారతం, శ్రీమద్ రామాయణం గాథలను చెక్కబడి ఉన్నాయి.
రాష్ట్రంలోేనే పెద్దది కలిగినదిగా చెన్నకేశవస్వామి రథం పేరెన్నెకకలది. బ్రహ్మొత్సవాలలో భాగంలో జరుగు రథోత్సవానికి వేల సంఖ్యలో భక్తులు తరలివస్తారు. సా.శ.1880కు ముందు శ్రీదేవి, భూదేవి సమేత చెన్నకేశవస్వామికి కళ్యణం ఐదు రోజులు మాత్రమే నిర్వహించి తెప్పోత్సవం జరిపేవారు.
బ్రహ్మోత్సవ ఘట్టాలలో రథోత్సవం ప్రత్యేక ఆకర్షణగా నిలుస్తోంది. 128 ఏళ్లుగా ఇది ఎంతో ఆడంబరంగా జరుగుతోంది. రాష్ట్రంలో రెండో అతిపెద్ద రథంగా చెన్నుని రథం పేరొందింది. 1879లో దుర్గి వాస్తవ్యుడు కుచనపల్లి నారాయణ పంతులు 60 అడుగుల ఎత్తు, ఆరు అంతస్తులతో రూ. 10 వేలు వెచ్చించి చెన్నకేశవ రథం రూపొందించారు. 1880 ఏప్రిల్‌ 29న ప్రథమ రథోత్సవం నిర్వహించారు. సా.శ.1880లో రథం నిర్మాణం అయిన తరువాత అప్పటి నుంచి రథోత్సవం నిర్వహిస్తున్నారు. దీంతో తెప్పోత్సవం మరుగున పడింది. ప్రతి సంవత్సరం చైత్ర శుద్ధ త్రయోదశి నుండి స్వామి వారికి జరిగే బ్రహ్మోత్సవాలలో భాగంగా చైత్రబహుళ పూర్ణిమనాడు కళ్యాణం, ఆ తరువాత ఐదవ రోజు చైత్రబహుళ పంచమి నాడు రథోత్సవం జరుగుతుంది. ఈ రథోత్సవం తిలకించటానికి రాష్ట్ర నలుమూలలు నుంచి భక్తులు, సందర్శకులు అధిక సంఖ్యలో మాచెర్లకు వస్తారు.
శ్రీ లక్ష్మీచెన్నకేశవ స్వామి దేవాలయానికి ప్రక్కనే దక్షణం వైపున ఆధిత్యేశ్వరాలయం లేక శ్రీ గిరీశ్వరాలయము ఉంది. సా.శ. 1111లో హైహయ చాగి బేతరాజు కాలంలో శ్రీధరుని కుమారుడు ఆధిత్యుడు ఈ ఆలయాన్ని నిర్మించి, సా.శ. 1113లో ఆలయం ముందు భాగంలో నాగశిలస్తంభ శాసనం వేయించాడు. కొందరు పేర్కోన్నట్లుగా ఆధిత్యేశ్వరాలయాన్ని బ్రహ్మనాయుడు చెన్నకేశవాలయంగా మర్చలేదని శ్రీ లక్ష్మీచెన్నకేశవ స్వామివారి దేవస్థానం, మాచర్ల. పుస్తకంలో రచయిత చిరతనగండ్ల సోమేశ్వరరావు పేర్కోన్నారు. ఇందుకు సాక్షంగ నాగశాసనమే అని తెలిపారు. ఆధిత్యేశ్వరాలయంమే కాలక్రమేనా గిరేశ్వరాలయంగా రూపాంతరం చెందినట్ల పుస్తకం పేర్కొన్నాడు. సా.శ. 1935 ఫిబ్రవరి 21 గురువారం కర్నాటి హనుంమంతరామయ్య అతిని సినతండ్రి హనుమయ్యలు దేవాలయం మండపాదులు శిథిలమై పోవుచుండగా మండపము, చప్టాలు ఊడదీయించి గిరేశ్వరుడు గర్భగుడి ఇరువైపులా భ్రమరాంబ, గణపతి గర్భాలయాలను కట్టించి య.13.50 సెంట్లు భూమిని స్వామివారికి నిత్యనైవేద్య దీపోత్సవములు జరుపుటకు మాన్యంగా సమర్చించారు. దీనికి సంబంధించి ఆలయం ముందు ఎర్రరాతిరాయి శాసనం వేయించాడు.
తెల్లని పాలరాతిపై నాగశిలాస్తంభ శాసనం శ్రీ లక్ష్మీచెన్నకేశవ స్వామి దేవాలయం దక్షణంలో గిరేశ్వరాలయం ముందు నాలుగు వైపులా 94 వరసలతో చెక్కబడిన ఈ శాసనం నేటికి ఉంది. ఈ శాసనాన్ని శా.శ 1033 మేడాంబిక కుమారుడు వారకాముడు పరిపాలన కాలంలో శ్రీధరుడు-భోగమాంబిక కుమారుడు ఆదిత్యడనునతను మహాదేవితటాక యను పట్టణములో ఆధిత్యేశ్వరాలయం నిర్మింరినాడు. ఈ దేవాలయం నిర్మించిన తరువాత రెండు సంవత్సరములకు శా.శ 1035/సా.శ. 1113లో వేయించెను. ఆధిత్యుడు నర్మించిన ీ దేవాలయమునకు 300 గ్రామం గల పల్నాడు రాజ్యమందు సచ్చేయపల్లి గ్రామంలో 200 నిర్తనాల భూమిని సాగి బేతరాజు కానుకగా ఇచ్చాడు. దేవాలయం నర్మించిన శిల్పులు తిప్పోజు, పాతోజు, నారోజు లకు మహాతటాకానకి దక్షణమున 60 నివర్తనాల భూమిని దానంగా ఇచ్చారు. ఈ శాసనం ప్రకారం హైహయ సాగి మేత 1- మేడాంబిక వివాహం, వారి కుమారుడు వీరకాముని గురించి, అతని కుమారుడు సాగిబేత-2 గురించి తెలియను.
ఈ దేవాలయం చారిత్రక ప్రసిద్ధి చెందినది. దేవాలయం వద్ద లభించిన శాసనాల ప్రకారం హైహవ వంశీయులు ఈ ప్రాంతాన్ని పాలించినట్లు తెలుస్తుంది. ఈ దేవాలయంలో చెన్నకేశవ స్వామిని త్రేతాయుగంలో కార్తవీర్యార్జునుడు ప్రతిష్ఠించినట్లు స్థలపురాణం చెప్పుచున్నది. ఈ ప్రాంతంలో చంద్రవంక నది తన గమనదిశను అమార్చుకుని ఉత్తర వాహిని అయ్యింది.అందువల్ల ఈ ఆలయం మహిమాన్విత క్షేత్రంగా ప్రసిద్ధి పొందింది.శ్రీనాధుని పల్నాటి చరిత్ర ఇక్కడి ప్రాధాన్యతను తెలియజేస్తుంది. శ్రీనాధుడు పల్నాటి వీరచరిత్రను ఈ ఆలయం నుండే రచించడం ప్రారంభించాడట. ఈ ఆలయంలో మంటప స్తంభాలు చోళరాజుల కాలంనాటి శిల్పకళాశోభకు సాక్ష్యాలు.
స్వామివారి బ్రహ్మొత్సవాలులలో మొదటి రోజు నుండి వరుసగా అంకురార్పణ, ధ్వజారోహణం, కళ్యాణోత్సవం, హనుమద్వాహనం, శేషవాహనం, గరుడవాహనం, రవిపొన్న వాహనం, రథోత్సవం, అశ్వవాహనం, శుకవాహనం, పుష్పయాగం, ద్వాదశ ప్రదక్షిణలు, ఏకాదశ కలశస్థాపన, పవళింపుసేవ యిలా 15 రోజులపాటు జరిగిన తరువాత 16 వ రోజు బ్రహ్మొత్సవాలు ముగుస్తాయి.
గుడి బయట గరుడ ధ్వజ స్తంభాన్ని ప్రతిష్ఠించు సమయంలో దాని పై భాగం కొంత విరిగింది. ఆ విరిగిన భాగమును దేవాలయ ఆవరణ లోపన ధ్వజస్తంభం పక్కన ప్రతిష్ఠించారు. దీనిని కప్పక స్తంభంగా పిలుస్తారు. దీని చుట్టూ ప్రదక్షణలు చేస్తే కోరిన కోర్కెలు తీరతాయని ప్రజల విశ్వసం.
సా.శ. 1879లో స్థానికి గోల్కొండ వ్యాపారలు కంచనపల్లి నారాయణరావు 60 అడుగుల ఎత్తు గల రథం నిర్మించి శ్రీ లక్ష్మీచెన్నకేశవ స్వామికి కానుకగా సా.శ. 1880లో దేవాలయానికి అందించారు. నాటి నుంచి స్వామి వారి బ్రహ్మొత్సవాలలో భాగంగా రథొత్సవం నిర్వహిస్తున్నారు.
దేవాలయ ముందు ఉన్న ద్వజస్తం ముందుబాగాన ఈ బలిపీఠం ఉంది.దీని ఎత్తు నాలుగు అడుగులు. ఈ పీఠంలో చెన్నకేశవ స్వామి ఉంటాడని భక్తుల నమ్మకం. ఈ పీఠం నుండే శ్రీ చెన్నకేశవస్వామి ఐతాంబకు దర్శనమిచ్చినాడట. బ్రహ్మొత్సవాల సమయంలో బలి కార్యక్రమాన్ని నిర్వహిస్తారు.
లక్ష్మీ చెన్నకేశవ స్వామి ఆలయం గుంటూరు జిల్లాలోని మాచెర్లలో కొలువై ఉన్న దేవాలయం.ఇది పట్టణంలో గల చంద్రవంకనది ఒడ్డున ఉంది.
రత్తన్ పూర్ లో మొట్టమొదటి రోజు డ్యూటీ చేయటానికి వెళ్ళిన సర్దార్ గబ్బర్ సింగ్, చిన్న ఆకు రౌడీకి భయపడినట్లు నటిస్తూ అతను పాట పాడమంటే క్షత్రియపుత్రుడు లోని సన్నా జాజి పాడక పాట అందుకోవటం. నాట్యం చేయమంటే మీ ఆటలిక సాగవు సాగవు లే అనే పాటకు నాట్యం చేయటం. ఒక ప్రక్క ఆడంగి స్టెప్పులతో వినోదాన్ని అందిస్తూనే, మరొక ప్రక్క రౌడీలను నర్మగర్భంగా హెచ్చరించటం.
చమేలీ పరాఠా సెంటర్ లో పని చేసే మహిళలను ఓరగా చూస్తూ, సిగ్గు పడుతూ పవన్ బృందం ముందుకు నడుచుకెళ్ళటం. నేపథ్యంలో ఖల్ నాయక్ చిత్రంలోని ఛోళీ కే పీఛే క్యా హై పాట వినబడటం
చిట్టచివరన జరిగే నాట్యపోటీలలో పవన్ కళ్యాణ్ వేసే వీణ స్టెప్పు, శంకర్ దాదా ఎం బీ బీ ఎస్ స్టెప్పులలో చిరంజీవే పవన్ లోకి పరకాయ ప్రవేశం చేశాడా అన్నంతగా లీనమై పవన్ నాట్యం చేయటం. నవ్వించటం ఒక ఎత్తు అయితే, అన్నయ్యను అనుకరించటం మరొక ఎత్తు
చిత్రంలోని ఒక్కొక్క పోరాట సన్నివేశం విశేషమే. ప్రత్యేకించి రావూ రమేష్ కు రక్షణ నివ్వటంలో కేవలం తుపాకులను ఉపయోగించి చేసిన పోరాట సన్నివేశం. అంతంలో కూడా పవన్ బ్రూస్ లీ వలె కరాటే పోజులిచ్చి ప్రతినాయకుడిని ఓడించటం
తూ హం సే డర్ కీ బాత్ కర్తారే గూట్లే, హం డర్ కా డేఫినిసన్ హై బే (నువ్వు నాతో భయం గురించి మాట్లాడుతున్నావా రా గూట్లే, నేను భయానికి నిర్వచనాన్ని రా )
భైరోన్, అతని అనుచర గణాల మితిమీరిన ఆగడాలను అరికట్టటానికి హరినారాయణ ఒక పోలీసు అధికారిని పంపమని కోరటంతో, తనికెళ్ళ భరణి గబ్బర్ సింగ్ , సాంబ (ఆలీ లను అక్కడికి పంపుతాడు. అయితే అక్కడి పోలీసు కార్యాలయం శిథిలావస్థలో ఉండటం తొలిరోజునే గమనించిన గబ్బర్, దానికి ఎదురుగా ఉన్న ఒక క్షురకుని వద్ద నుండి ఒక కుర్చీ తీసుకొని, నడిరోడ్డునే పోలీసు కార్యాలయంగా మలచుకొంటాడు. భైరోన్ పేరు చెప్పుకు తిరిగే ఒక ఆకు రౌడీకి భయపడినట్లు నటించిన గబ్బర్ ను చూచి హరినారాయణ నిరుత్సాహపడతాడు. ఒక స్కూలును బారుగా మలచి, అక్కడి విద్యార్థులకు విద్య అందకుండా అడ్డుకొంటున్న ఆ ఆకురౌడీ, అతని అనుచరులకు గబ్బర్ దేహశుద్ధి చేసి, వారిని అక్కడి నుండి వెళ్ళగొట్టి, తిరిగి ఆ పాఠశాలను విద్యార్థులకు అందించటంతో హరినారాయణ గబ్బర్ గురించి అర్థం చేసుకొంటాడు.
తెలంగాణ, ఆంధ్ర ప్రదేశ్, ఛత్తీస్‌గఢ్ రాష్ట్రాల సరిహద్దు అయిన రత్తన్ పూర్ రాజ్యానికి రాకుమారి అర్షి. చిన్న నాటనే తల్లిదండ్రులను పోగొట్టుకొన్న అర్షి, మధుమతి పెంపకంలో పెరిగి యువరాణి అవుతుంది. దళపతి అయిన హరినారాయణ రాజ ప్రాసాదాన్ని, రాచరికపు వ్యవహారాలని, రాకుమారి బాగోగులను చూసుకొంటుంటాడు. ఇదే రత్తన్ పూర్ లో జమీందారీ వంశానికి చెందిన భైరోన్ సింఘ్ ఊళ్ళకు ఊళ్ళను కబ్జా చేసుకొని అక్కడ మైనింగ్ పరిశ్రమలు నెలకొల్పుతుంటాడు. ఎదురు తిరిగిన గ్రామస్తులను అడ్డు తొలగించుకోవటానికి వారి ప్రాణాలను సైతం లెక్క చేయడు.
అర్షి/గబ్బర్ ల ప్రేమ వ్యవహారం హరినారాయణకు తెలిసేలా చేస్తాడు భైరోన్. గబ్బర్ ను దూరం చేసి, అర్షిని తాను చేసుకోవాలని అతని పన్నాగం. మొదట హరినారాయణ ఆగ్రహించినా, తర్వాత వారి ప్రేమను అంగీకరిస్తాడు. పోలీసు అధికారిగా ఉంటూనే భైరోన్ అడుగులకు మడుగులోత్తే బ్రహ్మాజీ సహాయంతో గబ్బర్ ఉద్యోగం ఊడేలా చేస్తాడు భైరోన్. తన ఉద్యోగాన్ని తిరిగి సంపాదించుకోవటానికి, అర్షిని పొందటానికి గబ్బర్ ఏం చేశాడు, ఎలా చేశాడన్నదే కథ చివరి ఘట్టం. సర్దార్ గబ్బర్ సింగ్ కాస్తా రాజా సర్దార్ గబ్బర్ సింగ్ అవుతాడు.
మధుమతి రాకుమారి అని, అర్షి రాకుమారి చెలికత్తె అని పొరబడిన గబ్బర్, అర్షిని ప్రేమిస్తాడు. నిజం తెలిసిన తర్వాత అర్షికి దూరమవ్వాలని ప్రయత్నించిన గబ్బర్ ను అర్షి తనపైన పెంచుకొన్న ప్రేమ ముగ్ధుణ్ని చేస్తుంది. పన్నెండేళ్ళకు ఒకసారి జరిగే ఉత్సవాలలో భైరోన్ అర్షిని చూసి, ముచ్చట పడతాడు. అప్పటికే తనకి గాయత్రి తో వివాహం అయి ఉన్ననూ, రెండవ వివాహం చేసుకోవాలని నిర్ణయించుకొంటాడు.
తల్లిదండ్రులు లేని అనాథ కావటం వలన తన పేరును తానే గబ్బర్ సింగ్ అని పెట్టుకొన్న ఒక కుర్రాడు, అతని లాంటి ఇంకో అనాథ బాలుడికి సాంబ అనే పేరు పెడతాడు. దొంగను పట్టించటంతో ప్రాణాలకి తెగించి పోలీసు ఆఫీసర్ కి గబ్బర్ సింగ్ సహాయపడటంతో అతను వారిద్దరినీ చేరదీసి పోలీసులను చేస్తాడు.
సర్దార్ గబ్బర్ సింగ్ 2016లో విడుదలైన తెలుగు చిత్రం. 2012లో విడుదలైన గబ్బర్ సింగ్ చిత్రానికి ఇది కొనసాగింపు చిత్రం. నటుడు పవన్ కళ్యాణ్ ఇందులో ప్రధాన పాత్ర పోషిస్తూ కథను అందించడమే కాక ఈచిత్రానికి సహ నిర్మాతగా కూడా వ్యవహరించాడు.
భైరోన్ అనుచర గణం చేసిన ఒక రోడ్డు ప్రమాదంలో పసిపిల్లలు గాయపడతారు. విషయం తెలిసిన గబ్బర్ రత్తన్ పూర్ కు నాకా బందీ విధిస్తాడు. భైరోన్ గబ్బర్ పైకి తన మనుషులను పంపుతాడు. అందరినీ మట్టి కరిపిస్తాడు గబ్బర్.
నాలుగన్నర దశాబ్దాలుగా ఈ సంస్థ 340 టెక్నాలజీ లను అభివృద్ధి చేసింది. 300 సాంకేతిక విధానాలను బదలాయించింది. మొత్తం 62 పేటెంట్లను దాఖలు చేయగా 56 పేటెంట్లను పొందగలిగింది. వివిధ జాతీయ, అంతర్జాతీయ పత్రికలలో 400 కి పైగా రసాయనిక శాస్త్ర పరిశోధనాత్మక వ్యాసాలను వెలువరించింది. ఈ సంస్థలోని శాస్త్రవేత్తలు ఆర్గానిక్ కెమిస్ట్రీ, నానో టెక్నాలజీ, కెటాలసిస్, లిపిడ్ కెమిస్ట్రీ, మెకానికల్ డిసైనింగు, పాలిమర్స్, నానల్ డ్రగ్ డెలివరీ, కెమికల్ ఇంజనీరింగ్, ఇంజరీరింగ్ మొదలైన విభాగాలలో పరిశోధనా విజయాలను సాధించారు. రసాయనిక శాస్త్రంలో ప్రకృతిసిద్ధమైన ఉత్పత్తులు, ఆగ్రో కెమికల్స్, డ్రగ్స్ అండ్ ఇంటర్ మీడియట్స్, ఫ్లోరో ఆర్గానిక్స్, బొగ్గు, ఇంధనం, ఇనార్గానిక్ అండ్ ఫిజికల్ కెమిస్ట్రీ, లిపిడ్ సైన్స్, స్పెషాలిటీ అండ్ ఫిజికల్ టెక్నాలఝీ సహజవాయువు, కెమికల్ ఇంజనీరింగు డిజైన్ ఇంజనీరింగు రంగాలలో దాదాపు 220 మంది శాస్త్రవేత్తలు, 388 మంది రీసెర్చి స్కాలర్స్, 190 మంది ప్రాజెక్టు ట్రైనీలు, 170 మంది టెక్నీషియన్లు తదితరులు పరిశోధనా రంగంలో ఉన్నారు. జీనోమ్ వ్యాలీలో కూడా తన కార్యకలాపాలును ప్రారంభించింది.
ఇండియన్ ఇనిస్టిట్యూట్ ఆఫ్ కెమికల్ టెక్నాలజీ తెలంగాణ రాష్ట్రం లోని హైదరాబాదు నగరంలో నెలకొల్పబడిన జాతీయ పరిశోధనా సంస్థ. ఇది "కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్" సంస్థ యొక్క పరిధిలో వచ్చిన కొద్ది కాలానికి రీజనల్ రీసెర్చి లాబొరేటరీ, హైదరాబాదుగా రూపొందింది. ఇది 1944 లో స్థాపించబడింది. దీని నూతన భవన సముదాయమును ప్రధాని నెహ్రూ జనవరి 2 1954లో ప్రారంభోత్సవం చేసారు. ఈ సంస్థ రసాయన శాస్త్రం, జీవ రసాయన శాస్త్రం, బయో ఇన్‌ఫర్మేటిక్స్, కెమికల్ ఇంజనీరింగు, శాస్త్ర సాంకేతిక రంగాలపై పరిశోధనలు చేస్తుంది. ఇది మన దేశ పారిశ్రామిక, ఆర్థిఅక్ రంగ పురోభివృద్ధికి పాటుబడుతుంది.